  Майя Бывальцева 1-тӥ куартолэзе Ижкарын ортчем шествие трос калыкез огазеяз но бадӟым ужрадлы пӧрмиз. Аппарат кенешонын сыӵе дунъет солы сётӥз элькунлэн тӧроез Александр Соловьёв, ивортэ «Удмуртия» агентстволэн корреспондентэз. «Асьмеос праздникез туж умой пусйимы. Зэмзэ но, шествие туж бадӟым ужрадлы пӧрмиз. Берло дас аръёсы нырысьсэ, дыр, Ижкарын шествие пыриськиз 46 сюрс пала адями, нош быдэс элькунъя — 74 сюрс. Москваын куд-огез уг но оско, калык зэмзэ но лыктӥз, умой мылкыдын лыктӥз шуыса. Со возьматэ, асьмеос ваньзэ шонер лэсьтӥськомы шуыса», — вераз Александр Соловьёв. Демонстрациез радъям понна тау карон кылъёс вераз заводъёслэн, министерствоослэн но ведомствоослэн кивалтӥсьёссылы, озьы ик эрикрадэз утисьёслы. «Праздник дыръя нокыӵе укылтэмъяськонъёс ӧй вал», — пусйиз Александр Соловьёв. Удмуртилэн тӧроез оскемзэ вераз, Вормон нуналлы 71 ар тырмонэз элькунамы озьы ик огинын пусъёмы, нош инбам умой куазен юрттоз шуыса. Тодады вайыто, иворъёсъя «Удмуртия» агентствоысь журналистъёс 1-тӥ куартолэзе демонстрациысь онлайн-трансляция нуизы. Тегъёс: Мерлык Ижкар Удмуртия АлександрСоловьёв праздникъёс  